[{"text_idx": "#000002", "text": "Mae Cymru yn gadael Caeredin yn siomedig wedi perfformiad rhwystredig, di-siap yn ei trydedd ge\u0302m ym mhencampwriaeth y chwe gwlad."}, {"text_idx": "#000003", "text": "Fe gollodd Cymru sawl cyfle ac roedd diffyg disgyblaeth i weld yn glir yn yr ail hanner."}, {"text_idx": "#000004", "text": "Mae'r canlyniad yn golygu mai dyma'r tro cyntaf i'r Alban ennill yn erbyn Cymru ers degawd."}, {"text_idx": "#000007", "text": "Daeth y cais cyntaf ar o\u0302l 25 munud, gyda chwarae sydyn gan Rhys Webb yn lledaenu'r be\u0302l ar hyd y cefnwyr at Liam Williams, wnaeth groesi'r gwyngalch yn y gornel."}, {"text_idx": "#000008", "text": "Dwy gic gan Russell ac un gan Halfpenny oedd yr unig bwyntiau arall cyn hanner amser, gyda Chymru ar y blaen o 9-13 ar yr egwyl."}, {"text_idx": "#000009", "text": "Aeth Yr Alban ar y blaen yn gynnar yn yr ail hanner wrth i Tommy Seymour groesi yn y gornel er y pwysau arno gan Scott Williams."}, {"text_idx": "#000010", "text": "Roedd cicio Russell yn parhau'n gywir, wrth iddo sgorio 19 o bwyntiau yn yr 80 munud."}, {"text_idx": "#000011", "text": "Daeth cyfle i Gymru wrth i Rhys Webb dorri trwy'r amddiffyn a rhoi'r be\u0302l i lawr dros y llinell gais, dim ond i'r dyfarnwr cynorthwyol ddweud, yn gywir, ei fod wedi'i dynnu allan o faes y chwarae."}, {"text_idx": "#000012", "text": "Disgrifiad o\u2019r llun, Liam Williams yn sgorio cais cyntaf y ge\u0302m i Gymru"}, {"text_idx": "#000013", "text": "Fe ddaeth enwau mawr oddi ar y fainc i Gymru - Luke Charteris, Taulupe Faletau, Jamie Roberts a Sam Davies - ond doedd yr un yn gallu gwneud unrhyw wahaniaeth gwirioneddol."}, {"text_idx": "#000014", "text": "Roedd yr Alban yn dal i bwyso, ac fe wnaeth dwylo hyfryd gan Hogg ryddhau'r asgellwr Tim Visser i sgorio ail gais i'r ti\u0302m cartref, ac ymestyn eu buddugoliaeth."}, {"text_idx": "#000015", "text": "Ni lwyddodd i'r Cymry sgorio unrhyw bwyntiau yn yr ail hanner, wrth i Russell ychwanegu un gic gosb arall cyn y chwiban olaf."}, {"text_idx": "#000016", "text": "Mae'r canlyniad yn siw\u0302r o olygu y bydd tipyn o drafod am ddyfodol Rob Howley dros y pythefnos nesa cyn y ge\u0302m yn erbyn Iwerddon yng Nghaerdydd."}, {"text_idx": "#000017", "text": "Prif Straeon'Cyfle i bob disgybl siarad Cymraeg yn hyderus'Published5 awr yn o\u0302l'Cymru wedi methu a\u0302 gwario \u00a3155m yn ystod Covid'Published3 awr yn o\u0302lEthol Humza Yousaf yn arweinydd newydd yr SNPPublished3 munud yn o\u0302l"}, {"text_idx": "#000019", "text": "'Cymru wedi methu a\u0302 gwario \u00a3155m yn ystod Covid'"}, {"text_idx": "#000026", "text": "Goleuadau'r Gogledd yn goleuo'r awyr dros nos"}, {"text_idx": "#000027", "text": "Luka Modric\u0301, a'r rhwystrau eraill ar y llwybr i Euro 2024"}]